Diaranson merdia a drenta informe di un accidente basta fuerte unda lo por tin hende herida na Brazil, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un hoben di 17 aña tras di stuur a sinti cu e wiel di auto ta bati manera cu esaki lo bay kita y a lanta e handrem y e auto a bay banda drechi dal un palo di sosten kibra desvia bay dal riba cura di cas. Afortunadamente e hoben a sali ileso, polis a cancela e ambulans. Polis a confisca e Tercel.